Άνκος Μάρκιος

Ο Άνκος Μάρκιος (περί το 677 π.Χ. - 617 π.Χ.) ήταν ο τέταρτος θρυλικός βασιλιάς της Ρώμης (642 π.Χ. - 617 π.Χ.) από την Οικογένεια των Μαρκίων."Ancus Marcius", Εγκυκλοπαίδεια Μπριτάνικα, 15η Έκδοση, 1992, Τόμος 1, σ.379http://penelope.uchicago.edu/Thayer/E/Roman/Texts/Plutarch/Lives/Numa*.html Ο Άνκος Μάρκιος ήταν γιος του Μάρκιου και εγγονός του Νουμά Μάρκιου, που ήταν πιστός φίλος του δεύτερου θρυλικού βασιλιά της Ρώμης Νουμά Πομπίλιου.E. Peruzzi Le origini di Roma I. La famiglia Firenze 1970, σ. 142 Η μητέρα του Άνκου, η Πομπιλία, ήταν κόρη του ίδιου του βασιλιά Νουμά Πομπίλιου.Τίτος Λίβιος, "Ab Urbe Condita Libri", Βιβλίο Α΄, Παρ.32

Σύμφωνα με τον Φήστο ονομάστηκε "Άνκος" χάρη σε ένα ελαφρώς διαστρεβλωμένο χέρι. Όταν πέθανε ο τρίτος βασιλιάς Τύλλος Οστίλιος, η Ρωμαϊκή Σύγκλητος τον εξέλεξε νέο βασιλιά της Ρώμης. Το επώνυμο "Μάρκιος" πιθανότατα προέρχεται από την ομώνυμη Ρωμαϊκή οικογένεια Πληβείων.https://books.google.gr/books?id=PaEUAAAAYAAJ&pg=PA301&redir_esc=y#v=onepage&q&f=false
Ο Τίτος Λίβιος γράφει ότι η πρώτη πράξη του Άνκου Μάρκιου σαν βασιλιά ήταν να επαναφέρει τις θρησκευτικές τελετές του Νουμά Πομπίλιου και να τις δημοσιοποιήσει επίσημα στο κοινό, ώστε να αποφεύγεται στο μέλλον η οποιαδήποτε κακή αντιγραφή τους.

Πόλεμοι

Με την ανάληψη της εξουσίας ξεκίνησε επιτυχώς πολέμους εναντίον των Λατίνων. Οι Λατίνοι πίστευαν ότι οι Ρωμαίοι θα επιδίωκαν την ειρήνη όπως ο Νουμάς Πομπίλιος και ξεκίνησαν την επίθεση στη χώρα τους. Ο Άνκος τους έστειλε μια αντιπροσωπεία να συνομιλήσει μαζί τους, αλλά εκείνοι αρνήθηκαν να τους συναντήσουν· ο Ρωμαίος βασιλιάς σαν απάντηση τους κήρυξε τον πόλεμο. Ο πόλεμος έγινε, για πρώτη φορά στη Ρωμαϊκή ιστορία όπως αναφέρει ο Τίτος Λίβιος, σύμφωνα με τις θρησκευτικές τελετές.

Ο Άνκος Μάρκιος βάδισε με ισχυρό στρατό από τη Ρώμη και κατέλαβε με έφοδο τη λατινική πόλη Πολιτόριουμ: οι κάτοικοι μετακινήθηκαν στον λόφο Αβεντίνο της Ρώμης· η ίδια τακτική είχε εφαρμοστεί με τους Σαβίνους και τους Αλβανούς. Οι Λατίνοι ανακατέλαβαν το Πολατόριουμ, αλλά ο Άνκος το κατέλαβε ξανά και το ισοπέδωσε, και η ίδια τακτική εφαρμόστηκε και σε άλλες Λατινικές πόλεις.Τίτος Λίβιος, "Ab Urbe Condita Libri", Βιβλίο Α΄, Παρ.33
Ο πόλεμος μεταφέρθηκε κατόπιν στη λατινική πόλη Μεδουλλία, όπου τοποθετήθηκε μια ισχυρή φρουρά και οχυρώθηκε, ενώ ο Άνκος επέστρεψε στη Ρώμη με μεγάλο αριθμό από λάφυρα. Οι περισσότεροι Λατίνοι μεταφέρθηκαν στη Ρώμη και εγκαταστάθηκαν στους πρόποδες του λόφου Αβεντίνου, κοντά στον λόφο Παλατίνο.

Έργα

Ο Άνκος Μάρκιος ενσωμάτωσε στη Ρώμη τον Λόφο Ιανίκουλο, τον οχύρωσε και τον σύνδεσε με την πόλη μέσω της Γέφυρας του Σιμπλίκιου, που περνούσε επάνω από τον Τίβερη."Ancus Marcius", Εγκυκλοπαίδεια Μπριτάνικα, 15η Έκδοση, 1992, Τόμος 1, σ.953
Κατασκεύασε στη συνέχεια ένα χαντάκι για την προστασία της πόλης και οικοδόμησε τη φυλακή των Μαμερτίνων, την πρώτη φυλακή στη Ρώμη.
Επέκτεινε σημαντικά την πόλη προς τη θάλασσα και ίδρυσε το λιμάνι της Όστια με αλυκές γύρω από αυτό, κατέλαβε και ένα παραλιακό δάσος βόρεια του Τίβερη από τους Βήιους. Ανακαίνισε τον ναό του Καπιτωλίνου Διός, ώστε να συμπεριλαμβάνονται και οι νέες κατακτήσεις του, και εόρτασε με μεγαλοπρεπείς τελετές τις νίκες του απέναντι στους Σαβίνους και τους Βήιους.

Διαδοχή

Ο Άνκος Μάρκιος πέθανε το 24ο έτος της βασιλείας του σε ηλικία περίπου 60 ετών από φυσικές αιτίες.Ευτρόπιος, Σύνοψη/Επιτομή της Ρωμαϊκής Ιστορίας
Τον Άνκο Μάρκιο διαδέχθηκε ο Ταρκύνιος ο Πρεσβύτερος, που δολοφονήθηκε αργότερα από τους γιους εκείνου, επειδή πίστευαν ότι τους έκλεψε τον θρόνο.Τίτος Λίβιος, "Ab Urbe Condita Libri", Βιβλίο Α΄ Στη Ρωμαϊκή δημοκρατία και τη Ρωμαϊκή αυτοκρατορία το γένος των Μαρκίων τον τιμούσε σαν γενάρχη του.

Παραπομπές

Πηγές
Τίτος Λίβιος, "Ab Urbe Condita Libri", Βιβλίο Α΄
Ευτρόπιος, Σύνοψη/Επιτομή της Ρωμαϊκής Ιστορίας
E. Peruzzi Le origini di Roma I. La famiglia Firenze 1970
Niebuhr, The History of Rome, Τόμος 1.

Κατηγορία:Βασιλείς της Ρώμης
Κατηγορία:Μάρκιοι